Úradný vestník L 058 , 26/02/2004 S. 0014 - 0015



Nariadenie Komisie (ES) č. 323/2004 z 25. februára 2004, ktorým sa upravuje nariadenie (EHS) č. 1686/72 v dôsledku pristúpenia Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska k Európskej únii KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na Zmluvu o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, najmä na jej článok 2 ods. 3, so zreteľom na Akt o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska, najmä na jeho článok 57 ods. 2, keďže: (1) Článok 3 ods. 4 písm. a) nariadenia Rady (EHS) č. 2358/71 z 26. októbra 1971 o spoločnej organizácii trhu s osivom [1] zavádza mechanizmus na stabilizáciu produkcie osiva ryže a osiva iného ako je osivo ryže vrátane stanovenia maximálneho množstva oprávneného na pomoc pri produkcii, ktoré sa má rozdeliť medzi členské štáty. (2) Nariadenie Komisie (EHS) č. 1686/72 z 2. augusta 1972 o určitých podrobných pravidlách pomoci pre osivá [2] stanovuje uvedené maximálne množstvá osiva ryže a osiva iného ako je osivo ryže pre spoločenstvo a prostredníctvom členského štátu. (3) S prihliadnutím na pristúpenie Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska 1. mája 2004 by sa malo stanoviť maximálne množstvo osiva ryže a osiva iného ako je osivo ryže oprávnené na pomoc pri produkcii v rozšírenom spoločenstve a množstvá priznané každému členskému štátu. Množstvá brané do úvahy pri výpočte maximálnych množstiev sú tými množstvami, ktoré členské štáty oznámili Komisii. (4) Osivo ryže zozbierané v danom hospodárskom roku sa bežne používa na obsiatie plôch na produkciu nelúpanej ryže a osiva ryže počas nasledujúceho hospodárskeho roka. Množstvo osiva použitého v spoločenstve na obsiatie jedného hektára je 0,2 tony. Preto na obsiatie celkovej základnej plochy (433123 ha + 3222 ha =) 436345 ha je potrebných 87269 ton osiva. (5) Nariadenie (ES) č. 1686/72 je preto potrebné zmeniť a doplniť, PRIJALA TOTO ROZHODNUTIE: Článok 1 Nariadenie (EHS) č. 1686/72 sa týmto mení a dopĺňa takto: 1. Prvý pododsek článku 3 ods. 1 sa nahrádza takto: "Od 1. júla 2004 ročné je maximálne množstvo osiva iného ako osivo ryže oprávneného na pomoc spoločenstva pri produkcii 332841 ton a je priznané výrobcom z členských štátov takto: Belgicko | 10077 ton | Česká republika | 9124 ton | Dánsko | 93697 ton | Nemecko | 31654 ton | Estónsko | 379 ton | Grécko | 3846 ton | Španielsko | 23976 ton | Francúzsko | 52981 ton | Írsko | 1016 ton | Taliansko | 18822 ton | Cyprus | 305 ton | Lotyšsko | 1086 ton | Litva | 1090 ton | Luxembursko | 865 ton | Maďarsko | 7772 ton | Malta | 300 ton | Holandsko | 35856 ton | Rakúsko | 769 ton | Poľsko | 5800 ton | Portugalsko | 300 ton | Slovinsko | 369 ton | Slovensko | 862 ton | Fínsko | 5853 ton | Švédsko | 8132 ton | Spojené kráľovstvo | 17910 ton." | 2. Prvý pododsek článku 3a ods. 1 sa nahrádza takto: "Od 1. júla 2004 je ročné maximálne množstvo osiva iného ako osivo ryže oprávneného na pomoc spoločenstva pri produkcii 87269 ton a je priznané výrobcom z členských štátov takto: Španielsko | 29625,613 ton | Francúzsko | 3031,861 ton | Grécko | 1472,618 ton | Maďarsko | 644,400 ton | Taliansko | 50242,268 ton | Portugalsko | 2252,240 ton." | Článok 2 Toto nariadenie nadobúda účinnosť 1. mája 2004 a pod podmienkou nadobudnutia účinnosti Zmluvy o pristúpení Českej republiky, Estónska, Cypru, Lotyšska, Litvy, Maďarska, Malty, Poľska, Slovinska a Slovenska. Uplatňuje sa do konca hospodárskeho roka 2004/2005. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. februára 2004 Za Komisiu Franz Fischler člen Komisie [1] Ú. v. ES L 246, 5.11.1971, s. 1. Nariadenie naposledy zmenené a doplnené nariadením (ES) č. 154/2002 (Ú. v. ES L 25, 29.1.2002, s. 18). [2] Ú. v. ES L 177, 4.8.1972, s. 26. Nariadenie naposledy zmenené a doplnené nariadením (ES) č. 800/2002 (Ú. v. ES L 131, 16.5.2002, s. 3). --------------------------------------------------